

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2019.gada 28.martā **Saistošie noteikumi Nr.7**

Daugavpilī (prot.Nr.12, 19.§)

 APSTIPRINĀTI

 ar Daugavpils pilsētas domes

 2019.gada 28.marta

 lēmumu Nr.161

PRECIZĒTI

ar Daugavpils pilsētas domes

2019.gada 30.maija

lēmumu Nr.328

**Grozījumi Daugavpils pilsētas domes 2015.gada 12.februāra saistošajos noteikumos Nr.10 “Par Daugavpils pilsētas pašvaldības līdzfinansējuma apjomu un tā piešķiršanas kārtību daudzdzīvokļu dzīvojamām mājām piesaistīto zemesgabalu labiekārtošanai, daudzdzīvokļu dzīvojamo māju atjaunošanai”**

Izdoti saskaņā ar likuma

“Par palīdzību dzīvokļa jautājumu risināšanā”

27.2 panta piekto daļu

Izdarīt Daugavpils pilsētas domes 2015.gada 12.februāra saistošajos noteikumos Nr.10 “Par Daugavpils pilsētas pašvaldības līdzfinansējuma apjomu un tā piešķiršanas kārtību daudzdzīvokļu dzīvojamām mājām piesaistīto zemesgabalu labiekārtošanai, daudzdzīvokļu dzīvojamo māju atjaunošanai” (Latvijas Vēstnesis, 2015., Nr.58 (5376), 2016., Nr.191 (5763), 2017., Nr.247 (6074)) (turpmāk – saistošie noteikumi) šādus grozījumus:

1. Izteikt saistošo noteikumu 4.1. apakšpunktu šādā redakcijā:

„4.1. Pašvaldības līdzfinansējumu daudzdzīvokļu dzīvojamai mājai piesaistītā zemesgabala labiekārtošanai piešķir šādām aktivitātēm:

4.1.1. brauktuves, ietves, stāvlaukuma būvniecībai, atjaunošanai - 70% apmērā no atbalstāmām izmaksām, bet ne vairāk kā 35,00 EUR bez PVN uz 1m2 būvdarbu veikšanai nepieciešamās teritorijas;

4.1.2. apgaismojuma būvniecībai, atjaunošanai – 80% apmērā no atbalstāmām izmaksām, bet ne vairāk kā 1500 EUR bez PVN vienam apgaismojuma punktam (apgaismojuma stabam);

4.1.3. bērnu rotaļu laukuma iekārtošanai – 80% apmērā no atbalstāmām izmaksām, bet ne vairāk kā 5000 EUR bez PVN;

4.1.4. atkritumu konteineru nojumes izbūvei, zālienu un apstādījumu atjaunošanai, soliņu un urnu uzstādīšanai – 70% apmērā no atbalstāmām izmaksām, bet ne vairāk kā 0,50 EUR bez PVN uz 1m2 dzīvojamās mājas dzīvojamās platības.”

2. Papildināt saistošos noteikumus ar 4.11. un 4.12. apakšpunktu šādā redakcijā:

„4.11. Pašvaldības līdzfinansējumu daudzdzīvokļu dzīvojamās mājas atjaunošanas pasākumu īstenošanai, ja tās tehniskais stāvoklis normatīvajos aktos noteiktajā kārtībā atzīts par bīstamu cilvēku dzīvībai vai veselībai, vai kurā jālikvidē terora akta, avārijas, stihiskas nelaimes vai citas katastrofas sekas, piešķir šādām aktivitātēm:

4.11.1. daudzdzīvokļu dzīvojamās mājas konstruktīvo elementu atjaunošanas darbiem – 50% apmērā no atbalstāmām izmaksām, bet ne vairāk kā 10,00 EUR bez PVN uz 1m2 dzīvojamās mājas kopējās dzīvokļu īpašumu platības;

4.2.2. daudzdzīvokļu dzīvojamās mājas balkonu atjaunošanas darbiem – ne vairāk kā 60% no atbalstāmām izmaksām, bet ne vairāk kā 900 EUR bez PVN vienam balkonam;

4.12. Pašvaldības līdzfinansējumu līdzfinansējamo pasākumu tehniskās dokumentācijas izstrādei piešķir 100% apmērā, bet ne vairāk kā 3000 EUR bez PVN”.

3. Papildināt saistošos noteikumus ar 4.3.5. un 4.3.6.apakšpunktu šādā redakcijā:

“4.3.5. zālienu, apstādījumu un dobju ierīkošana;

4.3.6. būvuzraudzība un autoruzraudzība (ja ir nepieciešama).”

Domes priekšsēdētājs      *(personiskais paraksts)*  A.Elksniņš